6. โครงการในอนาคต

สืบเนื่องจากโครงการ Detroit of Asia ของรัฐบาล
ที่ต้องการสนับสนุนให้ประเทศไทยเป็นฐานการผลิตรถยนต์ของภูมิภาค
ประกอบกับการลงทุนจากบริษัทฯ ผู้ผลิตรถยนต์ชั้นนำของโลกทั้งในด้านการผลิต การวิจัย
และการพัฒนา ส่งผลให้อุตสาหกรรมยานยนต์ของไทยเป็นอุตสาหกรรมที่จะมีอัตราการเติบโตที่สูง
ทั้งเพื่อรองรับความต้องการในประเทศ และเป็นฐานการผลิตเพื่อส่งออกที่สำคัญของภูมิภาค
อย่างไรก็ดีแนวโน้นดังกล่าวย่อมผลักดันให้ผู้ผลิตชิ้นส่วนยานยนต์ในประเทศจำเป็นต้องพัฒนา
และปรับกลยุทธ์ในการดำเนินธุรกิจให้สอดคล้องกับความคาดหวังของผู้ผลิตรถยนต์ชั้นนำ
ซึ่งความคาดหวังดังกล่าวได้แก่ ศักยภาพในการออกแบบผลิตภัณฑ์ (Product Design)
การพัฒนาผลิตภัณฑ์ให้สามารถผลิตใช้ได้จริง (Product Development)
การออกแบบกระบวนการผลิตให้เหมาะสม (Process Design)
ตลอดจนการบริหารต้นทุนให้สามารถแข่งขันได้อย่างต่อเนื่อง (Continuous Improvement)
ทั้งนี้ทั้งนั้นเพื่อให้รถยนต์ที่พัฒนา
และผลิตในประเทศไทยเป็นสินค้าที่สามารถแข่งขันในตลาดโลกได้ในทุกๆด้าน

การสนับสนุนจากบริษัทฯ โตโยต้า มอเตอร์ (ประเทศไทย) จำกัด

ในปี 2548 บริษัทฯ ได้รับการสนับสนุนจากบริษัท โตโยต้า มอเตอร์ (ประเทศไทย) จำกัด
ในการนำเอาระบบ การบริหารการผลิตแบบโตโยต้า “TPS” Toyota Production System
ซึ่งเป็นระบบการบริหารการผลิต และหลักแนวคิดที่ได้รับการยอมรับมากที่สุดในโลกระบบหนึ่ง
เข้ามาเป็นระบบการผลิตหลักในโรงงาน โดยมีความมุ่งหวังในด้านต่างๆ อาทิเช่น

1.  เพื่อเสริมสร้างประสิทธิภาพการทำงานของพนักงาน และกระบวนการผลิตในแต่ละหน่วยงาน
    อันเป็นจุดเริ่มต้นที่สำคัญสำหรับการบริหารต้นทุนการผลิตอย่างต่อเนื่อง
    ในขณะที่ยังคงรักษาระดับคุณภาพของสินค้า และการส่งมอบไว้ในระดับสูง

2.  เพื่อให้บริษัทฯ มีระบบการผลิตที่เป็นสากลมากขึ้น
    อันจะเป็นการเสริมสร้างความเชื่อมั่นให้กับลูกค้าในระยะยาว

3.  เพื่อให้บริษัทฯ สามารถบริหารทรัพยากรที่มีอยู่ได้อย่างมีประสิทธิภาพ ไม่ว่าจะเป็น
    พื้นที่ใช้สอย,ความสามารถที่แท้จริงของพนักงานทุกๆระดับ, เครื่องจักรอุปกรณ์
    ตลอดจนเงินทุนหมุนเวียน

อย่างไรก็ดี หัวใจของระบบการบริหารการผลิตแบบโตโยต้า ได้แก่การผลิตแบบพอดี (Just In
Time) และ การพัฒนาอย่างต่อเนื่อง (Continuous Improvement)
แต่การนำไปใช้ให้สัมฤทธิ์ผลที่ยั่งยืนนั้น บริษัทฯ
จำเป็นต้องมีการประยุกต์ให้เหมาะสมกับกระบวนการผลิต และสภาพธุรกิจในปัจจุบัน
ตลอดจนความพร้อมของพนักงานในทุกระดับ

ซึ่งในปี 2549 บริษัทฯ
ได้ตัดสินใจนำระบบดังกล่าวเข้ามาเป็นระบบการผลิตหลักในโรงงานและประยุกต์
ใช้ให้เหมาะกับกระบวนการผลิตและสภาพธุรกิจของบริษัท
ซึ่งสามารถที่จะช่วยลดระดับการลงทุนในสินค้าคงเหลือและบริษัทก็ยังคงปรับปรุงและประยุกต์ใช้ต่อไป
ซึ่งเชื่อว่าจะสามารถยกระดับขีดความสามารถของบริษัทฯ
ให้พร้อมที่จะเติบโตควบคู่ไปกับอุตสาหกรรมยานยนต์ และเครื่องใช้ไฟฟ้าของประเทศได้เป็นอย่างดี

การลงนามในสัญญาความร่วมมือทางเทคโนโลยีกับบริษัท ชินเซ พรีซิชั่น เอเชีย จำกัด

เมื่อ วันที่ 24 มิถุนายน 2549 บริษัทฯได้ลงนามในสัญญา ความร่วมมือทางเทคโนโลยี ร่วมกับ
บริษัท ซินเซ พรีซิชั่น เอเชีย จำกัด ในการแลกเปลี่ยนความรู้และเทคโนโลยีการผลิตแม่พิมพ์
ซึ่งในขั้นต้นนี้ ทางบริษัทฯ ได้รับความช่วยเหลือ จากบริษัท ซินเซ พรีซิชั่น เอเชีย จำกัด
โดยการส่งพนักงานของบริษัท จำนวน 2 ท่าน
ไปฝึกอบรมทางด้านงานสร้างแม่พิมพ์สำหรับการฉีดพลาสติก ที่ บริษัท SHINSEI SEIKI CO., LTD
เมืองนาโกยา ประเทศญี่ปุ่น เป็นระยะเวลา 1 ปี ทั้งนี้ บริษัทได้ดำเนินการส่งพนักไปฝึกอบรมแล้ว
ตั้งแต่เดือน มกราคม 2550 ที่ผ่านมา และ บริษัทฯ
คาดว่าการส่งพนักงานไปฝึกอบรมการสร้างแม่พิมพ์ สำหรับการฉีดพลาสติกดังกล่าว
จะเป็นการเพิ่มศักยภาพในการผลิตแม่พิมพ์ ให้มีประสิทธิและคุณภาพที่ดีอันจะส่งผลให้
บริษัทเพิ่มรายได้ในธุรกิจการผลิตแม่พิมพ์ ได้อย่างมั่นคง
และหากความร่วมมือดังกล่าวประสบผลสำเร็จ บริษัทฯ
ยังจะสามารถขยายฐานลูกค้าการผลิตแม่พิมพ์ไปสู่ต่างประเทศได้อีกในอนาคต